Natten til lørdag udbrød der brand i en bil på en parkeringsplads på Aggersundvej i Aalborg Øst. Det oplyser Nordjyllands Politi på Twitter. Branden blev anmeldt klokken 03.25. Branden bredte sig til tre biler, der var parkeret i nærheden. Politiet oplyser at alle fire biler næsten er udbrændte og at ejeren er blevet gjort opmærksomme på skaderne. Politiet betragter branden i den første bil som påsat og de har i løbet af natten været i området med hundepatruljer og har desuden afhørt vidner i området. Vidner har fortalt, at de kort efter branden hørte en bil køre fra stedet i høj fart med to personer. Politiet efterlyser i den forbindelse en grå eller mørk personbil, muligvis en stationcar. De to personer var iført mørke jakker med hætten helt over hovedet. Har du oplysninger i sagen så kontakt Nordjyllands Politi på telefon 114.

Opsummering:
En brand i en bil spredte sig hurtigt til tre andre i biler i nærheden natten til lørdag i Aalborg Øst. Nordjyllands Politi betragter branden i den første bil som værende påsat.